Katherine Paterson

Katherine Paterson (født 31. oktober 1932 i Jiangsu, Kina) er en amerikansk barnebokforfatter. Broen til Terabithia (1977) er en av de mest kjente bøkene hennes, den har blitt filmet to ganger, senest i 2007: Broen til Terabithia (film).Kari Sønsthagen og Torben Weinreich. Leksikon for børnelitteratur. Branner og Korch, 2003. ISBN 87-411-5970-5

Hennes foreldre var amerikanske misjonærer i Kina, og hennes første språk var kinesisk. Hun bodde i Kina 1932-37 og 1938-40, og i Japan 1957-61. Hun giftet seg i 1962 med en prest og fikk fire barn på kort tid; to av dem var adoptert. 

Hennes første bok var The Sign of the Chrysanthemum (1973), basert på hennes inntrykk og erfaringer fra Japan. Historien utspiller seg på 1100-tallet, og er en dannelsesroman om en ung gutt på leting etter sin far. The Master Puppeteer er en historie om fattigdom og forbrytelser i 1700-tallets Japan. The Great Gilly Hopkins handler om den evnerike Gilly som flytter fra fosterhjem til fosterhjem, fremdeles med håp om at moren skal hente henne en dag. Jacob Have I Loved handler om søskenrivalisering.

Hun er pr 2010 visepresident i organisasjonen National Children's Book and Literacy Alliance. 

På norsk finnes bøkene Broen til Terabithia (også utgitt med tittelen Alene på den andre siden), Gilly Hopkins, Caroline og jeg, Lyddie og Juksemaker.

 Priser 
  – Litteraturprisen til minne om Astrid Lindgren 
  – H.C. Andersen-prisen 
  – Newbery-medaljen for Jacob Have I Loved (Caroline og jeg)
  – National Book Award for The Great Gilly Hopkins  
  – Newbery-medaljen for Broen til Terabithia
  – National Book Award for The Master Puppeteer 

 Referanser 

 Eksterne lenker 


  NCBLA Katherine Paterson biografi

Kategori:Barnebokforfattere fra USA
Kategori:Personer fra Huai'an
Kategori:Personer fra Richmond i Virginia
Kategori:Personer fra Shanghai